ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky ky ky ky ru ru kk ru ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ky ky ky ky ky ky ky ru ky uk ky ky
Бюджет кодекси – мамлекеттик финансыларды башкаруу негиздерин жөнгө салуучу концептуалдык документ — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
Эсептөө палатасынын аудитинин жыйынтыктары
Бюджеттин аткарылышына мониторинг жүргүзүү
Түрткү берүүчү (үлүштүк) гранттар
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Кредиттик макулдашуулардын электрондук китепканасы
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Бюджет Бюджеттик кодекс
Бюджет кодекси – мамлекеттик финансыларды башкаруу негиздерин жөнгө салуучу концептуалдык документ — Жаңылыктар — Кыргыз Республикасынын Финансы министрлиги
Кыргыз Республикасынын Бюджет кодексин иштеп чыгуу мыйзамдардын чачыранды ченемдерин олуттуу түрдө кайра иштеп чыгып, бирдиктүү ченемдик комплекске топтоо жана өлкөнүн бюджеттик мыйзамдарынын негизи боло турган бирдиктүү коддоштурулган мыйзамдык актыны кабыл алуу зарылчылыгынан улам келип чыккан. Ошондой эле Бюджет кодексин иштеп чыгуунун максаты бюджет процессин ыңгайлаштыруу жана өлкөнүн бюджет процессин дүйнөлүк стандарттарга жакындатуу, прогрессивдүү жаңычылдыктарга үйүр алдыруу үчүн бюджеттик мыйзамдарды жакшыртуу зарылчылыгы менен да шартталган.
Бюджет кодекси бюджет процессин жөнгө салуучу төмөндөгү Кыргыз Республикасынын негизги мыйзамдарынын жыйындысы болуп саналат: «Кыргыз Республикасындагы бюджеттик укуктун негизги принциптери жөнүндө», «Жергиликтүү өз алдынча башкаруунун финансылык-экономикалык негиздери жөнүндө», «Кыргыз Республикасынын Казынасынын негизги жоболору жөнүндө», «Кыргыз Республикасынын мамлекеттик жана мамлекеттик эмес карызы жөнүндө» Кыргыз Республикасынын мыйзамдары.
Бюджет кодекси 10 өзөктүү бөлүмдөн турат. Ар бир бөлүмдө республикалык жана жергиликтүү бюджеттерди, бюджеттик инвестицияларды, мамлекеттик жана муниципалдык карызды, Кыргыз Республикасынын Социалдык фондунун, Кыргыз Республикасынын Өкмөтүнө караштуу Милдеттүү медициналык камсыздандыруу фондунун бюджеттерин түзүү, карап чыгуу, бекитүү, тактоо жана аткаруу процессинде мамлекеттик финансыларды башкаруу жаатында келип чыгуучу мамилелерди укуктук жөнгө салуунун негиздери белгиленген, ошондой эле бюджет процессинин катышуучуларынын статусу белгиленип, бюджеттик мыйзамдарды бузгандык үчүн жоопкерчиликтин укуктук негизи аныкталган.
Бюджет кодекси бюджет системасынын принциптерин бекитип, алардын мазмунун ачыктайт, мурда бюджеттик мыйзамдарда каралбаган принциптерди бюджет системасынын принциптеринин тизмегине киргизет.
Кыргыз Республикасынын бюджет системасы өз ичине республикалык бюджетти, Социалдык фонддун, Милдеттүү медициналык камсыздандыруу фондунун бюджетин жана жергиликтүү бюджеттерди камтыйт.
Бюджеттик кодекстин 6-беренесине ылайык Кыргыз Республикасынын бюджет системасы төмөнкү 9 принципке негизделген: биримдик, толуктук, натыйжалуулук, приоритеттүүлүк, ырааттуулук, бюджеттердин өз алдынчалуулугу, бюджеттин жоопкерчилиги, ачык-айкындыгы, теңдемдүүлүгү.
Бюджет кодексине киргизилген төмөндөгү багыттарды өзгөчө белгилей кетүү зарыл:
- Милдеттүү медициналык камсыздандыруу фондунун бюджети өз алдынча болуп калды, эми ал Кыргыз Республикасынын өзүнчө мыйзамы менен бекитилет;
- бюджетти түзүүгө жана аткарууга жооптуу болушкан мамлекеттик органдарды текшерүүдө көз карандысыздык кепилдиктерин берүү максатында Кыргыз Республикасынын Эсептөө палатасына сот бийлигинин бюджетин түзүү механизми сыяктуу өз бюджетин өз алдынча түзүү үчүн өзгөчө ыйгарым укуктар берилди;
- мамлекеттик карыздын көлөмүн карыздык туруктуулуктун эл аралык көрсөткүчтөрүн эске алуу менен Кыргыз Республикасынын Өкмөтү аныктайт;
- курамына Кыргыз Республикасынын Өкмөтү бекиткен тизмек боюнча аткарылган иштерден жана көрсөтүлгөн кызматтардан алынган каражаттар гана киргизиле турган атайын каражаттарды эсепке алуу системасы реформаланды, башкача айтканда, башка каражаттар атайын каражаттар катары эмес, республикалык бюджетке толугу менен киргизилүүгө тийиш болгон бюджеттик каражаттар катары эсепке алынат;
- мамлекеттин финансылык милдеттенмелерин өзгөртүү, республикалык бюджеттен каржылануучу чыгашаларды көбөйтүү, же болбосо бюджеттин ресурстарын кыскартуу жөнүндөгү мыйзам долбоорлору Кыргыз Республикасынын Өкмөтүнүн макулдугу менен гана кабыл алынсын деген ченем так белгиленди, бул финансылык ресурстар менен бекитилбеген мыйзамдык актылардын кабыл алынышына бөгөт болот.
Бюджет кодексин иштеп чыгууда бюджеттик мыйзамдарды реформалоонун төмөнкүдөй негизги багыттары белгиленген:
бюджет системасын, бюджет системасынын негизги принциптерин, бюджет процессинде колдонулган аныктамаларды жана терминдерди регламентөө;
Кыргыз Республикасынын бюджет системасынын бюджетин түзүү, бекитүү жана аткарууга негиз болуучу талаптарын жана бюджеттик принциптерди киргизүү;
бюджетти түзүү жана аткаруу жол-жобосун так регламенттөө;
бюджеттик пландоонун негиз болуучу механизмдерин киргизүү;
жыйынтыкка багытталган программалык-максаттык  бюджеттөөнү киргизүү;
бюджет процессинин ачык-айкындуулугун камсыздоо;
фискалдык саясаттын негизги багыттарынын ролун жана статусун аныктоо, аны  бюджетти түзүү процессине интеграциялоо;
жөнгө салуунун ачык-айкын инструменттери менен бюджеттер аралык мамилелердин натыйжалуу системасын түзүү;
бюджет процессинин катышуучуларынын жоопкерчилигин бекемдөө, ролун жана ыйгарым укуктарын чектөө;
бюджеттердин ортосундагы чыгымдык милдеттенмелерди чектөө;
өнүктүрүү максатына багытталган бюджеттик инвестицияларды аныктоо.
Кыргыз Республикасынын Бюджет кодексинин долбоорунун концепциясын иштеп чыгууда Россия, Казакстан, Грузия, Польша, Албания сыяктуу өлкөлөрдүн эл аралык тажрыйбасы изилденген.
* — Милдеттүү толтуруу керек
← Финансы министрлиги Кыргыз Республикасынын Бюджеттик кодексинин долбоору боюнча талкуу өткөрдү
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан